Likumprojekts

**Grozījumi Ventspils brīvostas likumā**

Izdarīt Ventspils brīvostas likumā (Latvijas Republikas Saeimas un Ministru Kabineta Ziņotājs, 1997, 3.nr.; 2001, 17.nr, 2003, 85.nr.; 2010, 170.nr.) šādus grozījumus:

1. Aizstāt visā likuma tekstā vārdus “Brīvostas pārvalde”, “Brīvostas valde” un “Ostas valde” (attiecīgā locījumā) ar vārdiem “VAS “Ventas osta”” (attiecīgā locījumā).
2. Izslēgt 6. un 18.pantu.
3. Papildināt pārejas noteikumus ar 2., 3. un 4.punktu šādā redakcijā:

“2. Līgumi par licencētu komercdarbību Brīvostā ir spēkā līdz līguma darbības termiņa beigām vai līdz lēmuma pieņemšanai par līguma pirmstermiņa izbeigšanu.

3. Atļaujas par licencētu komercdarbību Brīvostā ir spēkā līdz to anulēšanai.

4. VAS “Ventas osta” uz savstarpējas vienošanās pamata ir tiesības dibināt jaunas un pārjaunot esošās civiltiesiskās saistības ar publiskām un privātām personām.”

Likums stājas spēkā nākamajā dienā pēc tā izsludināšanas.

Iesniedzējs:

Satiksmes ministrs T.Linkaits

Vīza:

valsts sekretāra p.i. Dž.Innusa